# &app;ren eskuliburua &manrevision; bertsioa

## Sarrera

&app; aplikazioa irudi-fitxategiak ikusteko erabil dezakezu. Eginbide hauek eskaintzen ditu:

- Fitxategi-formatu hauek onartzen ditu:

  - BMP - Windows bit-mapa

  - GIF - Graphics Interchange Format

  - ICO - Windows ikonoa

  - JPEG - Joint Photographic Experts Group

  - PNG - Portable Network Graphics

  - PNM - Portable Anymap PPM Toolkit-ekoa

  - RAS - Sun Raster

  - SVG - Scaleable Vector Graphics

  - TGA - Targa

  - TIFF - Tagged Image File Format

  - XBM - X bit-mapa

  - XPM - X pix mapa

  Goian azaldutako formatu guztietako irudiak ikus ditzakezu, baina PNG eta JPEG formatuetan bakarrik gorde ditzakezu irudiak.

- Hainbat zoom-maila eta pantaila osoko ikuspegia izan ditzakezu, memoria gutxi erabilita, zoom-maila edozein izanda ere.

- Bonobo kapsulatzeko teknologia, irudi-ikuspegiak GNOMEren beste aplikazio batzuetan kapsulatzeko.

## Erabiltzen hasteko

### &app; abiarazteko

Aukera hauek dituzu &app; abiarazteko:

Aplikazioakmenua

- Aukeratu Irudiak &app; irudi-ikustailea.

Komando-lerroa

- &app; komando-lerrotik abiarazi eta fitxategi bat irekitzeko, idatzi ondorengo komandoa, eta sakatu Sartu:

  `eog` `fitxategiizena.jpg`

  `fitxategiizena.jpg`-ren ordez ireki nahi duzun fitxategiaren izena idatzi behar duzu.

  Zuk zehaztutako fitxategietako bakoitza leiho berri batean irekiko du.

### &app; abiarazten duzunean

&app; abiarazten duzunean, leiho hau azalduko da.

#### &app;ren hasierako leihoa, fitxategi bat ireki aurretik

GNOMEren begiaren leiho nagusia erakusten du

## Erabilera

### Irudi bat irekitzeko

Irudi bat irekitzeko, aukeratu Fitxategia Ireki. Irudia irekitzeko elkarrizketa-koadroa azalduko da. Hautatu ireki nahi duzun fitxategia, eta sakatu Ados.

Beste leiho batean beste irudi bat ireki nahi baduzu, aukeratu Fitxategia Leiho berria. Ireki nahi duzun fitxategia hautatzeko, aukeratu Fitxategia Ireki. Beste aplikazio batetik ere arrasta ditzakezu irudiak, esate baterako fitxategi-kudeatzailetik, &app; leihora. &app; leihoa hutsik badago, leiho horretan bertan erakutsiko du irudia. Leihoa hutsik ez badago, beste leiho bat irekiko du irudia erakusteko.

&app;k ezagutzen ez duen formaturen bateko irudi bat irekitzen saiatzen bazara, errore-mezu bat azalduko da.

### Direktorio bateko irudiak ikusteko

Direktorio batean dauden irudiak ikusteko, aukeratu Fitxategia Ireki. Irudia irekitzeko elkarrizketa-koadroa azalduko da. Hautatu ireki nahi duzun direktorioa, eta sakatu Ados. Direktorioan dauden irudiak &app; leihoan agertuko dira.

### Irudi bat korritzeko

Irudi-leihoan edo pantaila osoko leihoan sartzeko baino handiagoa den irudi bat pantailan zehar korritzeko, aukera hauek dituzu:

- Teklatuko gezi-teklak erabiltzea.

- Irudia saguaren bidez arrastatzea, korritu nahi duzun noranzkoaren kontrako aldera. Adibidez, irudiaren beheko zatia ikusteko, irudia gorantz arrastatu behar duzu leihoan.

- Leihoko korritze-barrak erabiltzea.

### Zoom-faktorea aldatzeko

&app; leihoko irudi baten ikuspegiaren tamaina aldatzeko, aukera hauek dituzu:

- Irudia handiago ikusteko, aukeratu Ikusi Handiagotu.

- Irudia txikiago ikusteko, aukeratu Ikusi Txikiagotu.

- Irudia bere benetako tamainan ikusteko, aukeratu Ikusi Tamaina normala.

- Irudi bat &app; leihoari egokitzeko ikuspegia handiagotu edo txikiagotzeko, aukeratu Ikusi Egokiena.

- Irudia pantaila osoan erakusteko, aukeratu Ikusi Pantaila osoan. Pantaila osoko moduan, pantaila oso-osorik hartzen duen leiho batean erakusten da irudia. Leiho horrek ez du leiho-markorik, titulu-barrarik, menu-barrarik, edo tresna-barrarik. Modu horretatik irteteko. Sakatu Ihes tekla edo Ktrl W.

### Irudi bat iraultzeko

Irudi bat ardatz horizontalari buruz iraultzeko, aukeratu Editatu Irauli horizontalki.

Irudi bat ardatz bertikalari buruz iraultzeko, aukeratu Editatu Irauli bertikalki.

### Irudi bat biratzeko

Irudi bat 90 gradu biratzeko erloju-orratzen antzera, aukeratu Editatu Biratu eskuinera.

Irudi bat 90 gradu biratzeko erloju-orratzen kontrako aldera, aukeratu Editatu Biratu ezkerrera.

Irudi bat 180 gradu biratzeko erloju-orratzen antzera, aukeratu Editatu Biratu 180 gradu.

### Irudi bat gordetzeko

Irudi bat fitxategi-izen berri batekin gordetzeko, aukeratu Fitxategia Gorde honela. Zehaztu kokalekua eta fitxategiaren izena Hautapena eremuan, eta egin klik Ados botoian. PNG eta JPEG irudiak bakarrik gorde daitezke beste izen bateko mota bereko fitxategi gisa.

### Irudi bat ixteko

Irudi bat ixteko, aukeratu Fitxategia Itxi. &app;n irekita dagoen leiho bakarra bada, aplikazioa ere itxi egingo da.

&app;n irekita dauzkazun leiho guztiak itxi eta aplikaziotik irteteko, aukeratu Fitxategia Irten.

## Hobespenak

&app; konfiguratzeko, aukeratu Editatu Hobespenak.

Irudi-interpolazioa

- Irudiaren zoom-faktorea aldatzean irudia interpolatzeko, hautatu Interpolatu irudia zoomean (kalitatea hobea, baina mantsoago). Aukera hau hautatzen baduzu, interpolazio bilineala erabiliko du &app;k. Interpolazio bilineala interpolatzeko metodo sinple eta azkar bat da. Irudi baten ikuspegia handiagotzen duzunean, &app;k aldameneko lau pixel (gehienez) erabiltzen ditu pixel berrien kolorea konputatzeko. Irudiaren ikuspegia txikiagotzen denean, &app;k irudiko kolore-eskualdeen batez bestekoa kalkulatzen du pixel berrien kolorea konputatzeko.

Gardentasuna

- Aukera hauetako bat, irudiko zati gardenak nola bistaratuko diren erabakitzeko:

  - Koadrikula gisa

    Irudiaren zati gardenak koadrikula baten gainean erakutsiko dira.

  - Kolore pertsonalizatu gisa

    Irudiaren zati gardenak zuk zehaztutako kolore solido baten gainean erakutsiko dira. Kolorea hautatzeko, egin klik kolore-hautatzailean.

  - Atzeko plano gisa

    Irudiaren zati gardenak &app; aplikazioaren atzeko planoko kolorearen gainean erakutsiko dira.